Аҧсадгьыл ахь архынҳəразы аминистр ихаҭыҧуаҩ, аҭоурыхҭҵааҩ Џьамбул Инџьгьиа дазааҭгылоит Канада инхоз ҳџьынџьуаҩ, аҵарауаҩ, афилософ ду Мураҭ Иаган иҧсҭазаареи ирҿиаратə мҩеи рҟынтə лкаақəак. Иахьа иара диижьҭеи 101 шықәса ҵуеит.
Аԥсуара иазҿлымҳау, ажәытә ҭоурых амырӡра иашьҭоу Ҭырқәтәыла инхо ҳџьынџьуаҩ Ердынџь Аҭеиба, иабдуцәа Аԥснынтә инаргаз рҟәых еиқәырханы имоуп.
Афилософиатə наукақəа рдоктор, апрофессор, Аҧснытəи Аҳəынҭқарратə университет акультурологиеи афилософиеи ркафедра аиҳабы, Аҧсны иреиҳаӡоу аҵараиурҭа зҽаҧсазтəыз аусзуҩ, "Агəымшəараз" амедал занашьоу Иван Дорофеи-иҧа Ҭарба имшира аҿны иаҳзеиҭеиҳәеит аҧсҭазаараҿы имоу ифолософиатə знеишьа атәы.
Асовет Еидгылаан аԥсуа қыҭақәа рзы ачаи хныҟәгаган. Аџьынџьтәылатә еибашьра ашьҭахь еиуеиԥшым амзызқәа ирыхҟьаны ари акультура маҷ-маҷ игәыгәҭажьхеит. Ачаи жәларбжьаратәи амш аҽны урҭ амзызқәа дрылацәажәеит аибашьра ашьҭахь Очамчыратәи 2-тәи ачаитә фабрика напхгара азҭоз, иахьа Очамчыратәи араионтә Еизара ахантәаҩы ицхырааҩу Виачеслав Кәакәасқьыр.
20 шықәса раахыс аҳәса рҳақьымс иҟоу, ҩ-нызқьҩык инарзынаԥшуа ахәыҷқәа шьҭызххьоу, шәҩыла аҳәса рчымазарақәа зхәышәтәхьоу Инна Сергеи-иԥҳа Ҳашыг иаҳзеиҭалҳәеит ари аус иацу аҭакԥхықәра атәы.
Ҧхынҷкəынмза 14, 1992шықәса рзы Тҟəарчалынтəи Гəдоуҭаҟа ахҵəацəа згоз авертолиот Гəылрыҧшь араион Лаҭа ақыҭан иҭархан. Ари ахҭыс хлымӡаах хамшҭыхəны иаанхоит ҳҭоурых адаҟьақəа рҿы, уи зыблала избаз ахаан ргәы иҭыҵуам.
Баслахә ақыҭан инхо Рауль Бганба 80 шықәса дшырҭагылоугьы есышықәса ашьха дхалоит. Иара еиҭеиҳәеит раԥхьаӡа ашьха ицара шыҟалаз, насгьы ихало дарбанызаалак ихымҩаԥгашьа зеиԥшразар акәу. Аиҿцәажәара мҩаԥигеит Аинар Ҷыҭанаа.
Аԥсны жәлар рартист, "Ахьӡ-Аԥша" аорден ахԥатәи аҩаӡара занашьоу, авокал-инструменталтә ансамбль "Гәында" асахьаркыратә напхгаҩы Роза Чамагәуаԥҳа ҳдиаспора рахь лгәазыҳәарақәеи, Ҭырқәтәыла даныҟаз имҩаԥылгаз лусрақәеи ирызку аматериал шәаԥхьарц ишәыдаагалоит артистка лымшира аҽны.
Арҭ амшқәа рзы Аԥсны инарҭбааны иазгәарҭоит Жәлар рпоет, "Ахьӡ-Аԥша" аорден актәи аҩаӡара занашьоу Мушьни Лашәриа ииубилеи. Апоет ирҿиара, игәҭахәыцрақәа, аԥхьаҟатәи ихықәкқәа ирызкуп Сырма Ашәԥҳа иазлырхиаз анҵамҭа.
Гагра араион ашколқәа рдиректорцәа иреиҵбаӡоу, 27 шықәса зхыҵуа Саид Беиа иаҳзеиҭеиҳәеит арҵаҩреи, аколлектив анапхгараҭареи иара изы ирыцу аҭакԥхықәра атәы.
Адунеиаҿы зегь реиҳа азҿлымҳара ду змоу аспорт хкы - ашьапылампыл - аҭоурых аҟны иналукааша ҩыџьа аеҵәахәқәа Мессии Роналдуи репоха Модрич иааирала ихыркәшахома? Абри атәы далацәажәоит Аинар Ҷыҭанаа.
Аҧсны аҭҵаарадыррақəа ракадемиа апрезидент Зураб Џьапуа дазааҭгылеит академиа аусуреи, аихьӡарақәеи ртәы, иара убасгьы ҳазҭоу ашықәсазы русура аихшьаала ҟаиҵеит. Аиҿцәажәара анылҵеит Cырма Ашәԥҳа.
Аӡәгьы изы имаӡаӡам аҵыхәтәантәи ашықәсқәа рзы ақыҭауаа рынхамҩа аныҟәгара уаанӡеиԥш агәцаракра шамам, уимоу ақалақьқәа рахь нхара еихазгьы рацәаҩхеит. "Ақыҭа малуп" ҳәа ианыԥхьаӡаз аамҭақәа ирхаану ажурналист Лиудмила Сергьегьиаԥҳа (Ҷықьԥҳа) иаҳзеиҭалҳәеит, даныхәыҷыз лаб Мсураҭ Џьыҟә-иԥа Бармышь ақыҭан анхамҩа шныҟәигози, уи иацыз аџьабааи ртәы.
Асабшаҽны адырраҭара "Коӷониаԥҳа лымҩаду" аҟны иалацәажәон Аҟәа ақалақь ахада иалхразы ареферендум амҩаԥгара ицәырнаго азҵаарақәа. Асасцәа: азиндырҩы, адукат Арифа Аӡынԥҳа, ашәҟәыҩҩы Дырмит Габалиа.
Асахьаҭыхратә ҟазара аспециалитет 5-тәи акурс астудент Зарифа Анқәабԥҳа еиҭалҳәеит аҟазарахь лааира шыҟалаз, асахьаҭыхра лыԥсҭазаараҿы ҭыԥс иннакыло, насгьы дызҿыԥшуа аҟазацәа зусҭцәоу. Аиҿцәажәара мҩаԥигеит Аинар Ҷыҭанаа.
Ҩышықәса раԥхьа Гагра араион Ахадараҟны иаԥҵан аҿар русқәа рзы аҟәша ҿыц. Уи хықәкыс иамоуп еиҵагыло абиԥара адәы рацәыхьчара, ауаажәларратә, асоциалтә ԥсҭазаара ралархәра, аусхкқәа разкра. Абарҭқәа зегьы рынагӡара ахьынӡарылшо атәы ҳзеиҭеиҳәеит аҟәша аиҳабы Алан Макоев.
Имҩаԥысит раԥхьаӡатәи аԥсуа фольклорҭҵааҩы, аепосҭҵааҩы Шоҭа Хьыҷ-иԥа Салаҟаиа диижьҭеи 85 шықәса аҵреи, иҭҵаарадырратә-рҿиаратәи, ирҵаҩратәи усура 65 шықәса ахыҵреи ирызкыз аҭҵаарадырра-практикатә конференциа. Иара мҩаԥган Дырмит Гәлиа ихьӡ зху Аԥсуаҭҵааратә институт аҟны.
Мрагыларатəи афронт аҿы абҵарамза анҵəамҭазы Кəачара ахақəиҭтəразы имҩаԥысуаз ажəылара иалахəыз, Леон иорден занашьоу Ҭырқəтəылантəи зыԥсадгьыл ахьчара иааз аибашьҩы Рыдуан Агрба игəалашəарақəа.
Ҭырқәтәыла, Адаԥазар ақалақь иаԥну аԥсуа қыҭа Балбалы, Калдахәара ҳәа изышьҭоу аҟны, аигәылацәа Сергьегьиааи Аҩӡааи иаадрыхит Аԥснынтәи ирзынашьҭыз ауҭраҭых ажәла. Уи аҽаҩра зеиԥшрахаз атәы сахьақәак ҳзаарышьҭит аинтернет ала.
Ҭырқәтәыла, Сақариа ақалақь аҟны инхо, зыԥсадгьыл гәыбылрала иазыҟоу ҳџьынџьуаҩ Ердынџь Аҭеиба диҿцәажәеит ажурналист Сырма Ашәԥҳа.